Source: http://kirkkonummi.cloudnc.fi/fi-FI/Toimielimet/Kuntatekniikan_lautakunta/Kokous_3112019/Masalan_osayleiskaavan_rakennuskiellon_j(32433)
Timestamp: 2019-09-23 12:34:24+00:00
Document Index: 10891843

Matched Legal Cases: ['§ 25', '§ 4', '§ 38', '§ 86', '§ 18', '§ 53', '§ 4', '§ 38', '§ 128', '§ 4', '§ 23', '§ 24', '§ 26', '§ 27', '§ 28', '§ 29', '§ 30', '§ 31', '§ 32']

Masalan osayleiskaavan rakennuskiellon ja toimenpiderajoituksen jatkaminen MRL 38 §:n ja 128 §:n mukaisesti (kh, kv) | Kirkkonummi
Masalan osayleiskaavan rakennuskiellon ja toimenpiderajoituksen jatkaminen MRL 38 §:n ja 128 §:n mukaisesti (kh, kv)
Kuntatekniikan lautakunta, kokous 31.1.2019
§ 25 Masalan osayleiskaavan rakennuskiellon ja toimenpiderajoituksen jatkaminen MRL 38 §:n ja 128 §:n mukaisesti (kh, kv)
Annika Pousi, kaavoitusarkkitehti, annika.pousi@kirkkonummi.fi
Kunnanvaltuusto on kokouksessaan 3.2.2014 (§ 4) päättänyt asettaa Masalan osayleiskaava-alueen rakennuskieltoon MRL § 38:n ja 128 §:n mukaisesti kaavan lainvoimaiseksituloon saakka, kuitenkin enintään viideksi vuodeksi.
Masalan osayleiskaavan laatiminen on pantu käyntiin kaavoitusohjelman mukaisesti vuonna 2013. Osallistumis- ja arviointisuunnitelma hyväksyttiin 21.11.2013 (§ 86). Osayleiskaavan valmisteluaineisto (ent. kaavaluonnos) oli kuntatekniikan lautakunnan käsittelyssä 31.8.2017 (§ 18) sekä 26.10.2017 (§ 53), jolloin lautakunta päätti asettaa kaavan valmisteluaineiston nähtäville. Osayleiskaavaluonnos on ollut nähtävillä 13.11.-15.12.2017. Nähtävilläoloaikana järjestettiin asukastilaisuus 21.11.2017.
Masalan osayleiskaavan kaavaehdotusta varten laaditaan tällä hetkellä puuttuvia taustaselvityksiä. Kaavaehdotus on tavoitteena saada nähtäville keväällä 2019.
Rakennuskiellon ja toimenpiderajoituksen voimassaoloajan pidentäminen ja alueen laajentaminen
MRL:n mukaan rakennuskielto ja toimenpiderajoitus ovat voimassa enintään viisi vuotta. Kaavoituksen keskeneräisyyden vuoksi kunta voi pidentää aikaa enintään viidellä vuodella. Kunnan hakemuksesta elinkeino-, liikenne- ja ympäristökeskus voi erityisestä syystä jatkaa tämän jälkeen rakennuskieltoa vielä enintään viidellä vuodella.
Rakennuskieltoaluetta esitetään laajennettavaksi siltä osin kuin Masalan osayleiskaavan aluetta on laajennettu. Masalan osayleiskaavan valmisteluaineistovaiheessa kaava-alueeseen liitettiin aiemmin Luoman osayleiskaavan alueeseen kuulunut Sjövikin alue.
Kielto ei koske asemakaavoitettuja alueita. Kielto ei koske myöskään olemassa olevien rakennusten korjaus- ja muutostöitä, rakennusten laajennuksia ja pihapiireihin toteutettavia rakennusjärjestyksen mukaisia talous­ra­ken­nuk­sia, eikä maatilatalouden harjoittamisen kannalta välttämättömien talousrakennusten tai yhdyskuntateknistä huoltoa palvelevien rakennusten rakentamista. Rakennuskielto ei myöskään koske hankkeita, joilla on voimassa oleva poikkeamispäätös tai suunnittelutarveratkaisu.
- Masalan osayleiskaavan kunnanvaltuuston 3.2.2014 (§ 4) päätöksen mukainen rakennuskieltoalue
- Masalan osayleiskaavan laajennettu rakennuskieltoalue
- Maankäyttö- ja rakennuslaki § 38 ja § 128
päättää pidentää Masalan osayleiskaavan rakennuskiellon ja toimenpiderajoituksen aikaa karttaliitteen ja siinä esitettyjen rajoitusten mukaisesti enintään viidellä vuodella tai kunnes osayleiskaava on saanut lainvoiman.
päättää laajentaa Masalan osayleiskaavan rakennuskielto- ja toimenpiderajoitusaluetta Masalan osayleiskaavan valmisteluaineiston aluerajauksen mukaisesti
tiedottaa rakennuskiellosta ja toimenpiderajoituksesta rakennusvalvonnalle
Käsittelyn aikana Kati Kettunen teki muutosesityksen, jonka mukaan rakennuskieltoa jatketaan 2 vuotta.
Ehdotusta kannattivat Matti Kaurila ja Anneli Granström.
Puheenjohtaja totesi, että tuli äänestää pohjaehdotuksen ja palautusehdotuksen välillä, koska oli annettu pohjaehdotuksesta poikkeavia ehdotuksia. Puheenjohtaja ehdotti, että äänestetään seuraavasti: pohjaehdotus = JAA, Kati Kettusen muutosesitys = EI
Pohjaesityksen puolesta äänesti kolme (3); Pekka Jäppinen, Viveca Lahti ja Oskar Holopainen. Kati Kettusen muutosesityksen puolesta äänesti seitsemän (7); Kati Kettunen, Kim Männikkö, Matti Kaurila, Nina Serow, Anneli Granström, Miisa Jeremejew ja Jarmo Uimonen. Tyhjää äänesti yksi (1); Erkki Ahlsten.
Kati Kettusen muutosesitys voitti äänin seitsemän (7) - kolme (3) ja lisäksi annettiin yksi (1) tyhjä ääni.
Kuntatekniikan lautakunta päätti esittää kunnanhallitukselle ja edelleen kunnanvaltuustolle, että se
päättää pidentää Masalan osayleiskaavan rakennuskiellon ja toimenpiderajoituksen aikaa karttaliitteen ja siinä esitettyjen rajoitusten mukaisesti kahdella vuodella tai kunnes osayleiskaava on saanut lainvoiman.
Masalan osayleiskaavan laajennettu rakennuskieltoalue.pdf.pdf (pdf, 2587 kt)
Masalan osayleiskaavan kunnanvaltuuston 3.2.2014 (§ 4) päätöksen mukainen rakennuskieltoalue.pdf.pdf (pdf, 424 kt)
Tähän päätökseen voidaan hakea muutosta kirjallisella valituksella Helsingin hallinto-oikeudelta 30 päivän kuluessa tiedoksisaannista.
Valitukseen oikeutettu
- sillä, johon päätös on kohdistettu;
- sillä, jonka oikeuteen, velvollisuuteen tai etuun päätös välittömästi vaikuttaa
– todistus siitä, minä päivänä päätös on annettu tiedoksi muu selvitys valitusajan alkamisesta
§ 23 Pöytäkirjan tarkastaminen
§ 24 Kantvikin osayleiskaavan rakennuskiellon ja toimenpiderajoituksen jatkaminen MRL 38 §:n ja 128 §:n mukaisesti (kh, kv)
§ 26 Muutos Kirkkonummen kaavoitusohjelmaan 2019 - 2023 (kh, kv)
§ 27 Kirkkolaakson kauppakeskuksen asemakaava, alustava maankäyttösuunnitelma
§ 28 Kirkkonummen kunnan toripaikka- ja tapahtumamaksut 2019
§ 29 Tie- ja ulkoilualueiden valaistuksen huoltotyöurakan option käyttäminen
§ 30 Kuntatekniikan lautakunnan edustajan nimeäminen kulttuuristrategian valmistelua varten perustettavaan työryhmään
§ 31 Kuntatekniikan lautakunnan vuoden 2019 talousarvion käyttösuunnitelman hyväksyminen
§ 32 Valvottavat viranhaltijapäätökset, kuntatekniikan lautakunta